Odense Adresse-Contoirs Efterretninger, 1848-01-24
Kongehuset. Sorgen for høisalig Kongen, der begyndte igaar og vedvarer i 6 Maaneder, anlægges paa følgende Maade: For Kavalierer: 3 Maaneder sorte Klæder med Klædes Knapper, sort Kaarde og Spænder, bred sømmede Manschetter, og Pleureuser for de 3 første Klasser af Rangen. 2 Maaneder sorte Klæder med Klædes Knapper, blaae Kaarde og Spænder og smal sømmede Manschetter. 4 Uger sorte Klæder med Silke Knapper og Knaphuller, blank Kaarde og Spænder, Kammerdugs-Manschetter med Fryndser i de første 14 Dage, og de sidste 14 Dage Kniplings=Manschetter. - For Damer i 3 Maaneder dybeste Sorg med Snip og Krepflor med bred Søm, Kraver og lange Ærmer, samt Slør. 2 Maaneder Speilflor, men ikke Snip. 14 Dage sorte Klæder med Fryndser, og 14 Dage med Kniplinger. - De af den 1ste Klasse i Rangen give deres Domestiker sorte Livreer, distinqverede ved Skulderbaand, som kunne være af alle Farver, kun ikke ganske røde eller røde og sorte. De lade deres Eqvipage overtrække med sort piqueret Klæde, samt forsyne med Vaaben paa Siderne af Vognene, hvilke, saavelsom de sorte Livreer, ikkun bruges i de 5 første Maaneder af Sørgetiden. - Høisalig Kong Christian den Ottendes Tilstand var alt siden Onsdag Formiddag saa godt som haabløs; om Aftenen syntes, som den da udstedte Bulletin udviser, nogle Symptomer at antyde en Forandring til det Bedre, men det var kun Livskraftens sidste Opblussen, og i Torsdags Formiddag indtraadte Varslerne om Dødens Nærmelse. Kongen leed i sine sidste Timer sikkert meget store Smerter, men bevarede stor Ro og Hengivenhed i sin Skjæbne, og havde i det mindste af og til næsten lige til det sidste Øieblik sin Bevidsthed. Ud paa Eftermiddagen lod Kongen sig Nadveren meddele. J denne hellige Handling deeltog Hds. Maj. Dronning Caroline Amalia, som under Kongens hele Sygeleie med opoffrende Kjærlighed trøstede og pleiede sin Ægtefælle og viste Ham under Hans Lidelser, en christelig Hustrues hele Ømhed og Trofasthed. Nogen Tid efter tog den døende Konge en inderlig Afsked fra sin Familie. Jblandt de Personer, som Christian den Ottende modtog paa sin Sygeseng, var ogsaa den af Kongen saa høit venererede, bedagede Enkedronning Marie Sophie Frederikke. J Dødsøieblikket vare, foruden Hs. Majestæt, Overhofmarschal v. Lewezau- og Geheimeetatsraad Adler tilstede. Det kongelige Liig er siden bevogtet af en Adjutant og en Læge; i Fredags er dets Desection foretagen, og i Løverdags begyndtes dets Balsammering, hvorpaa det efter vanlig Skik vil blive udstillet paa lit de parade. Det skal af de udstandne Lidelser være saa udtæret og forandret, at det er vanskeligt nok at gjenkjende Trækkene. Budskabet om Kong Christian den Ottendes Død overbragtes hans Søn og Efterfølger, der, efter at have taget Afsked med sin Fader, i Torsdags Eftermiddag havde begivet sig til Christiansborg, af Generaladjutanten, General Evald, og Kabinetssekretairen, Kherre Tillisch, hvorpaa den nye Konge tog Hovedetagen i Christiansborg i Beboelse og strax efter modtog Statsraadets Medlemmer og flere høie Embedsmænd. Efter Forlydende have Hofmareschal v. Levetzau, Kherre Tillisch og Etatsraad Lunding erholdt det Hverv, at tage i Bevaring og ordne den Afdødes Portefenille, Papirer og Brevskaber.